თორი: რაგნაროკი

„თორი: რაგნაროკი“ — 2017 წანაშ ამერიკული სუპერგერგეზული ფილმი Marvel Comics-იშ პერსონაჟ თორიშ გეშა. თინა გინიღჷ Marvel Studios-ქ, Walt Disney Studios Motion Pictures-იშ დისტრიბუციათ. „თორი: რაგნაროკი“ რე „თორიშ“ დო „წკურუმია ოქიანუშ“ გეჸვენჯი დო რანწკით მავითოშქვითა ფილმი Marvel-იშ კინოოქიანუს. გინიღჷ ტაიკა ვაიტიტიქ, ფილმი დორსხუაფილი რე ერიკ პირსონიშ, კრეიგ კაილიშ დო კრისტოფერ იოსტიშ სცენარს. როლეფს არსულენა კრის ჰემსვორთი, ტომ ჰაიდელსტონი, კეიტ ბლანშეტი, იდრის ელბა, ჯეფ გოლდბლუმი, ტესა თომპსონი, კარლ ურბანი, მარკ რუფალო დო ენტონი ჰოპკინზი. ათე ფილმის თორი ჭოფილი პლანეტა საკაარს დო ოკო ეცადას დუს, თიშო ნამდა გჷნასქილიდუას ოდაბადე ასგარდი ჰელაშე დო ოლებერი რაგნაროკიშე.

ფილმიშ პრემიერაქ იჸუ ლოს-ანჯელესის 2017 წანაშ 10 გჷმათუთას. კინოგაქირებაშა თიქ გიშართჷ 3 გერგობათუთას, 3D, IMAX დო IMAX 3D ფორმატეფს. თიქ უმოსო ჯგირი ფასებეფი მიღჷ დო ბრელი კრიტიკოსიქ თქუ, ნამდა თინა „თორიშ“ სერიას საუჯგუშო ნახანდი რე. მუთა დარკებუ ჯგირი ფასებეფი ვაიტიტის რეჟისურას, არტისტეფს, ობუძოლარ სცენეფს, საუნდტრეკის დო იუმორს. ფილმიშ მუშნალქ 793.2 მილიონი ააშ მილიონი დოლარქ იჸუ.

 რესურსეფი ინტერნეტის 

 სქოლიო  

კატეგორია:ამერიკული ფილმეფი
კატეგორია:2017 წანაშ ფილმეფი
კატეგორია:Marvel-იშ კინოოქიანუშ ფილმეფი
კატეგორია:IMAX-იშ ფილმეფი